Yevropa sudi Uber’ni transport kompaniyasi sifatida tan oldi

Yevropa sudi Uber kompaniyasini axborot xizmati emas, balki transport kompaniyasi sifatida tan oldi. Sudning qarori 20-dekabrda e’lon qilingan va unga nisbatan e’tirozlar qabul qilinmaydi, deb yozmoqda Meduza.

Sudning qaroriga ko‘ra, Uber tegishli qoidalarga asosan tartibga solinishi kerak bo‘lgan transport xizmatlarini ko‘rsatadi.
Uber vakillarining ma’lum qilishicha, sud qarori kompaniyaning Yevropa Ittifoqining aksariyat mamlakatlaridagi ishiga ta’sir ko‘rsatmaydi. Bu mamlakatlarda xizmatning ishi transport kompaniyalari uchun belgilangan qoidalar bilan tartibga solinadi.